Il-Kunsillier Indipendenti fil-lokalità ta' Ħaż-Żebbuġ, Steve Zammit Lupi, staqsa x'miżuri politiċi u x'azzjonijiet ta' mitigazzjoni jeżistu sabiex ikunu evitati nirien f'żoni sensitivi u f'każ li jseħħu kif jistgħu jiġu kkontrollati malajr. Hu għamel din il-mistoqsija fid-dawl tas-sitwazzjoni ta' nirien kbar li qed jaħkmu lil diversi pajjiżi kawża tas-sħana tremenda, fosthom fil-Greċja, fit-Turkija, fl-Alġerija, f'Sardenja u fi Sqallija. Kawża ta' dawn in-nirien qed jinqerdu foresti sħaħ. Twissija ta' katastrofi, ħsara irreparabbli mit-tibdil fil-klima Steve Zammit Lupi, f'post fuq Facebook kiteb li "jekk mhux se noqogħdu attenti, il-pajsaġġ naturali Malti jista' jinħaraq. U dak li jinħaraq ma jistax jinġieb lura." Spjega li għalkemm f'Malta neqsin minn foresti, fl-aħħar ftit ġimgħat kien hemm nirien li wkoll kkawżaw telf ta' natura u siġar. "F'Wied Qirda nħarqu 25 tomna art, u nħarqu siġar maturi tal-Ħarrub. F'Wied Girgenti nħarqu 10 tomniet oħra. Apparti l-qasab, inħarqu siġar maturi tal-Luq, ftit minnhom siġar antiki." Fakkar ukoll fin-nirien li kien hemm fl-2019 fil-Miżieb meta nħarqu 180 tomna t'art. Kawża ta' dawn in-nirien kienu nħarqu 4,000 siġra. Hu qal li wieħed ma jeskludix li n-nirien ikkawżati minn atti vandali jew traskuraġni iżda jibqa' l-fatt li n-nixfa enormi li qed nesperjenzaw ma tgħinx. Eluf evakwati minn djarhom fil-Greċja minħabba nirien kbar Steve Zammit Lupi qal li ladarba se ngħixu sjuf iktar sħan, u l-effetti ta' tibdil fil-klima qed jagħmlu tagħhom, iċ-ċans ta' nirien se jiżdied, se jinfirxu aktar malajr u l-qerda se tkun ikbar. Nirien jaħkmu parti kbira mis-Siberja Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6113b58d322ef_rand.td-a-rec-img{text-align:left}.td_uid_3_6113b58d322ef_rand.td-a-rec-img img{margin:0 auto 0 0}